IPL Auction: 'इस बात' ने शिवम दुबे की कीमत सिर्फ एक दिन के भीतर दोगुनी कर दी  
लगातार दो सत्रों से रणजी ट्रॉफी में बेहतर कर रहे शिवम
15 से 20 साल की उम्र तक क्रिकेट से दूर रहे शिवम
नीलामी से पहले से चर्चाओं में थे, नहीं थी इतनी रकम मिलने की उम्मीद
कुछ बातों के घटने की टाइमिंग इतनी बेहतरीन होती है कि 'हालात' भी मानो किसी विराट कोहली के बेहतरीन कवर ड्राइव की तरह आपको सीमा के पार या कहीं ज्यादा पार पहुंचा देते हैं! कुछ ऐसा ही मंगलवार को जयपुर में हुई आईपीएल नीलामी (IPL Auction2019) में मुंबई के 25 साल के ऑलराउंडर शिवम दुबे (Shivam Dubey fetched 5 CR INR) के साथ हुआ. मुंबई का यह ऑलराउंडर काफी दिन से चर्चाओं में था, लेकिन किसी को भी यह उम्मीद नहीं थी कि शिवम दुबे इतनी बड़ी रकम झटक लेंगे. अपने बेस प्राइस 20 लाख रुपये से पूरे पच्चीस गुना. वास्तव में रविवार तक भी कोई ऐसा मानकर नहीं चल रहा था, लेकिन सोमवार और मंगलवार के बीच कुछ ऐसा हुआ, जिसने शिवम दुबे की कीमत का सूचकांक एकदम से बहुत ज्यादा ऊपर चला गया. ज्यादार विशेषज्ञ यह मानकर चल रहे थे कि शिवम को मिलने वाली कीमत दो से ढाई करोड़ के बीच रहेगी, लेकिन यह आखिर में पांच करोड़ पर जाकर रूकी. 
Why didn't pick the Shivam dubey in our squad KXIP @lionsdenkxip@klrahul11pic.twitter.com/Pq2mcJmzkH

इस मुकाबले में शिवम इतिहास का हिस्सा बनने से सिर्फ एक गेंद  या छक्के से चूक गए. शिवम ने बड़ौदा के बंयहत्था स्पिनर स्वपनिल सिंह की लगातार पांच गेंदों पर पांच छक्के लगाए. और खबर तेज हवा की तरह सभी फ्रेंचाइजी टीमों के मैनेजरों तक पहुंची. मीडिया ने इस खबर को प्रमुखता से चलाया. और शिवन ने इस कारनामे से अपनी कीमत के 'सूचकांक' को महज एक दिन और घटना से करीब दो गुना यानी पांच करोड़ रुपये में तब्दील कर दिया.